laion/Wikipedia-Exotic huggingface dataset:
Narmasnutt

Narmasnutt (Inocybe) on šampinjonilaadsete seltsi narmasnutiliste sugukonda kuuluv seeneperekond. Selles perekonnas on mitmeid mürgiseid liike. Inocybe albomarginata – munaeoseline narmasnutt Inocybe ampullaceocystidiata – ampulltsüstiidiline narmasnutt Inocybe appendiculata – loor-narmasnutt Inocybe assimilata – punapruun narmasnutt Inocybe asterospora – tähteoseline narmasnutt Inocybe baltica – balti narmasnutt Inocybe brunnea – pruun narmasnutt Inocybe calospora – ogaeoseline narmasnutt Inocybe cervicolor – hirv-narmasnutt Inocybe cincinnata – lillatipp-narmasnutt Inocybe corydalina – lõokannus-narmasnutt Inocybe cystidiosa – eba-narmasnutt Inocybe deglubens – beezh narmasnutt Inocybe dulcamara – mõrkjas narmasnutt Inocybe dunensis – liivaranna-narmasnutt Inocybe eutheles – valkjas narmasnutt Inocybe flocculosa – vilt-narmasnutt Inocybe fraudans – roosakas narmasnutt, jasmiin-narmasnutt Inocybe fuscidula – tumepruun narmasnutt Inocybe geophylla – siid-narmasnutt, valge narmasnutt Inocybe glabripes – pisieoseline narmasnutt Inocybe godeyi – Godei narmasnutt Inocybe grammata – valgekühm-narmasnutt Inocybe griseolilacina – lillakas narmasnutt Inocybe hirtella – mandel-narmasnutt Inocybe hygrophoroides – süstik-narmasnutt Inocybe hystrix – turris narmasnutt Inocybe impexa – luite-narmasnutt Inocybe inconcinna – jahu-narmasnutt Inocybe lacera – liiv-narmasnutt Inocybe langei – Lange narmasnutt Inocybe lanuginosa – vill-narmasnutt Inocybe lucifuga – redis-narmasnutt Inocybe maculata – kastan-narmasnutt Inocybe mixtilis – sega-narmasnutt Inocybe napipes – mügar-narmasnutt Inocybe nitidiuscula – Friesi narmasnutt Inocybe oblectabilis – pleek-narmasnutt Inocybe obscura – tõmmu narmasnutt Inocybe obscuroides – tume narmasnutt Inocybe ovatocystis – pirntsüstiidiline narmasnutt Inocybe paludinella – soo-narmasnutt Inocybe perbrevis – vatjas narmasnutt Inocybe petiginosa – pisi-narmasnutt Inocybe phaeodisca – tumekühm-narmasnutt Inocybe posterula – kahkjas narmasnutt Inocybe praetervisa – ooker-narmasnutt Inocybe pseudodestricta – läik-narmasnutt Inocybe pusio – väike narmasnutt Inocybe queletii – kevad-narmasnutt Inocybe reisneri – Rava narmasnutt Inocybe rimosa – kuhik-narmasnutt, laiuv narmasnutt Inocybe sambucina – leeder-narmasnutt Inocybe serotina – tüse narmasnutt Inocybe similis – taker-narmasnutt Inocybe sindonia – põõsas-narmasnutt, valkjas narmasnutt Inocybe soluta – kuupeoseline narmasnutt Inocybe splendens – hallkühm-narmasnutt Inocybe subcarpta – Boltoni narmasnutt Inocybe subnudipes – paljasjalg-narmasnutt Inocybe tenebrosa – mustjalg-narmasnutt Inocybe terrigena – rõngas-narmasnutt Inocybe umbratica – varju-narmasnutt Inocybe whitei – tellispunane narmasnutt Inosperma adaequatum – veinpunane narmasnutt Inosperma bongardii – lõhnav narmasnutt Inosperma calamistratum – sinijalg-narmasnutt Inosperma cookei – mugul-narmasnutt Inosperma erubescens – punakas narmasnutt Narmasnutt andmebaasis eElurikkus
Daniel Carr

Daniel Carr (sündinud 1. novembril 1991 Sherwood Parkis, Alberta provintsis) on Kanada jäähokimängija, kes mängib Šveitsi kõrgliiga klubis HC Lugano ründajana vasakäärel. Noorena mängis ta Alberta Junior Hockey League'is ja British Columbia Hockey League'is. Aastatel 2010–2014 kuulus ta Union College'i jäähokimeeskonda. 2014. aastal tuli ta Union College'iga üliõpilaste meistriks. 2014. aasta aprillis sõlmis ta kaheaastase lepingu NHL-i klubiga Montreal Canadiens. Pärast ühte hooaega American Hockey League'is (AHL) Canadiensi noorteklubis Hamilton Bulldogs debüteeris Carr NHL-is 29. novembril 2015 mängus Carolina Hurricanesi vastu. Carr sai selles mängus üheks vähestest mängijatest, kes on oma debüütmängus esimeses vahetuses esimese löögiga värava teinud. Hooajal 2015–16 sai Carr NHL-is 23 mänguga kirja kuus väravat ja kolm väravasöötu. 2016. aasta juulis sõlmis ta Canadiensiga uue lepingu. Tema resultatiivseim hooaeg NHL-is Canadiensis mängides oli 2017–18, mil ta lõi kuus väravat ja andis kümme väravasöötu. NHL-is on ta mänginud veel Vegas Golden Knightsi (hooajal 2018–19), Nashville Predatorsi (2019–20) ja Washington Capitalsi meeskonnas (2020–21). Hooajal 2018–19 mängis Carr põhiliselt AHL-is Chicago Wolvesi meeskonnas, saades kirja 30+41. Ta pälvis samal hooajal liiga väärtuslikumale mängijale antava Les Cunningham Awardi ning valiti lisaks liiga sümboolsesse koosseisu ja AHL-i tähtede mängule. 2021. aasta juulis sõlmis ta üheaastase lepingu Luganoga. Kanada jäähokikoondise koosseisus osaleb Carr 2022. aasta taliolümpiamängudel. "CANADIENS’ DANIEL CARR SCORES FIRST NHL GOAL ON FIRST SHOT OF FIRST SHIFT IN FIRST GAME". thehockeynews.com. 5.12.2015. Vaadatud 10.2.2022 https://www.eliteprospects.com/player/39435/daniel-carr (vaadatud 10.2.2022) "Daniel Carr comes home". HC Lugano. 5.7.2021. Vaadatud 10.2.2022) Daniel Carr NHL.com lehel Daniel Carr hockeydb.com lehel
Jason Demers

Jason Demers (sündinud 9. juunil 1988 Dorvalis, Québeci provintsis) on Kanada jäähokimängija, kes mängib kaitsjana KHL-i klubis Kaasani Ak Bars. Aastatel 2004–2008 mängis ta Quebec Major Junior Hockey League'i klubides Moncton Wildcats ja Victoriaville Tigres. 2008. aastal valis San Jose Sharks ta NHL-i draft '​is 186. valikuna. Pärast ühte hooaega American Hockey League'is (AHL) San Jose Sharksi noorteklubis Worcester Sharks debüteeris Demers NHL-is 1. oktoobril 2009 mängus Colorado Avalanche'i vastu. Esimese värava lõi ta liigas sama aasta 15. novembril mängus Chicago Blackhawksi vastu. Debüüthooajal sai ta NHL-is kirja neli väravat ja 17 väravasöötu. Hooaja 2012–13 esimeses pooles toimunud NHL-i tööseisaku ajal mängis Demers Soome kõrgliigas Oulun Kärpät. 2014. aasta novembris kaubeldi Demers Dallas Starsi. 2016. aasta juulis sõlmis ta lepingu Florida Panthersiga, kus mängis ühe hooaja. Aastatel 2017–2021 mängis ta NHL-is Arizona Coyotesi ridades. 2021. aasta detsembris sõlmis ta lepingu Kaasani Ak Barsiga. 2013. aastal võitis Demers Kanada võistkonnaga Spengleri karika. 2017. aasta maailmameistrivõistlustel võitis Demers Kanada jäähokikoondise koosseisus hõbemedali. "https://www.ak-bars.ru/news/21676". ak-bars.ru. 20.12.2021. Vaadatud 10.2.2022 Jason Demers NHL.com lehel Jason Demers hockeydb.com lehel
Lõuna-Aasia

Lõuna-Aasia on Aasia osa, hõlmab Ees-India, mis on muust Aasiast mäeahelikega eraldatud. Geoloogiliselt asub India-Austraalia laamal, mille põkkumisel Aasia laamaga on muu hulgas moodustunud Himaalaja mäestik ja Tiibeti mägismaa. Lõuna-Aasias elab ligi 20% maailma rahvastikust. Tavaliselt loetakse Lõuna-Aasiasse kuuluvaks Bangladesh, Bhutan, India, Maldiivid, Nepal, Pakistan ja Sri Lanka, sageli ka Afganistan. Lõuna-Aasia Piirkondliku Koostöö Assotsiatsiooni kuuluvad India, Pakistan, Afganistan, Sri Lanka, Maldiivid, Nepal ja Bangladesh. ÜRO liigituse järgi kuuluvad Lõuna-Aasiasse Afganistan, Bangladesh, Bhutan, India, Iraan, Maldiivid, Nepal, Pakistan ja Sri Lanka. Lõuna-Aasia kiviaeg Kesk-Aasia Ida-Aasia Kagu-Aasia Lääne-Aasia Põhja-Aasia Sise-Aasia "Standard Country or Area Codes for Statistical Use". Millenniumindicators.un.org. Vaadatud 25.08.2012. Quote: "The assignment of countries or areas to specific groupings is for statistical convenience and does not imply any assumption regarding political or other affiliation of countries or territories by the United Nations."
Olga Temnikova

Olga Temnikova (sündinud 1. detsembril 1980) on eesti galerist. Ta asutas 2010. aastal koos Indrek Kaselaga Temnikova ja Kasela galerii. 2016 Valgetähe V klassi teenetemärk "INTERVJUU ⟩ Olga Temnikova: oleme saavutanud peaaegu maksimumi" Postimees, 21. detsember 2020
Kiirtoidurestoran

Kiirtoidurestoran on toitlustusasutus, kus pakutakse kiirtoitu (hamburgerid, friikartulid jms) ning kus puudub lauateenindus.
Maxim Noreau

Maxim Noreau (sündinud 24. mail 1987 Montréalis) on Kanada jäähokimängija, kes mängib kaitsjana Šveitsi kõrgliiga klubis ZSC Lions. Aastatel 2004–2007 mängis ta Quebec Major Junior Hockey League'i klubis Victoriaville Tigres. 2008. aasta mais sõlmis ta lepingu NHL-i klubiga Minnesota Wild. Aastatel 2007–2011 mängis ta American Hockey League'is (AHL) Wildi noorteklubis Houston Aeros. Aastatel 2010 ja 2011 valiti Noreau AHL-i tähtede mängule. Hooajal 2009–10 lõi ta AHL-is kaitsemängijatest enim väravaid (18). Hooajal 2010–11 valiti ta liiga sümboolsesse koosseisu. NHL-is debüteeris Noreau Wildi meeskonnas 8. aprillil 2010. NHL-is pääses ta Wildi meeskonnas väljakule veel viies mängus hooajal 2010–11. Aastatel 2011–2014 mängis Noreau Šveitsi kõrgliiga klubis HC Ambrì–Piotta. Hooajal 2011–12 valiti Noreau Šveitsi kõrgliiga hooaja sümboolsesse koosseisu. Hooajal 2012–13 oli ta Šveitsi kõrgliigas kaitsemängijatest resultatiivseim mängija (10+25). 2014. aasta juulis naasis ta Põhja-Ameerikasse, sõlmides lepingu NHL-i klubiga Colorado Avalanche, kuid sai kahel järgneval hooajal mänguaega ainult AHL-i klubides Lake Erie Monsters ja San Antonio Rampage. 2016. aasta aprillis sõlmis ta kaheaastase lepingu Šveitsi kõrgliiga klubiga SC Bern. 2017. aastal tuli ta Berniga Šveitsi meistriks. Hooajal 2017–18 valiti Noreau Šveitsi kõrgliiga hooaja parimaks kaitsjaks ja liiga sümboolsesse koosseisu. Alates hooajast 2018–19 on ta mänginud Lionsis. Hooajal 2019–20 oli ta Šveitsi kõrgliigas taas resultatiivseim kaitsemängija (10+29) ning valiti kolmandat korda oma karjääri jooksul Šveitsi kõrgliiga sümboolsesse koosseisu. 2018. aasta taliolümpiamängudel võitis Noreau Kanada jäähokikoondise koosseisus pronksmedali. 2018. aasta olümpiaturniiril oli Noreau resultatiivseim kaitsemängija (2+5) ning ta valiti turniiri sümboolsesse koosseisu. Kanada võistkonnaga on ta võitnud aastatel 2013, 2017, 2018 ja 2020 Spengleri karika. https://www.eliteprospects.com/player/12153/maxim-noreau (vaadatud 10.2.2022) Maxim Noreau NHL.com lehel Maxim Noreau hockeydb.com lehel
Jäähoki 1960. aasta taliolümpiamängudel

Meeste jäähokiturniir 1960. aasta taliolümpiamängudel Ameerika Ühendriikides Squaw Valleys oli üheksas olümpiaturniir, mis oli ühtlasi 27. maailmameistrivõistlused ja 38. Euroopa meistrivõistlused. Jäähokiturniir toimus 19.–28. veebruarini. USA võitis oma esimese olümpiakulla ja tuli teist korda maailmameistriks. Kanada, keda teist korda esindas Berlin Dutchmen, võitis hõbeda ja Kanada üheksanda järjestikuse olümpiamedali jäähokis (Nõukogude Liit võitis 1988. aastal samuti üheksanda järjestikuse medali jäähokis). Nõukogude Liit (parima tulemuse saanud Euroopa meeskond) võitis pronksmedali ja tuli kuuendat korda Euroopa meistriks. Turniir toimus Blyth Arenal, mis ehitati 1959. aastal jäähoki, iluuisutamisvõistluste ning 1960. aasta taliolümpiamängude ava- ja lõputseremooniate paigaks. Sellel turniiril osales üheksa meeskonda. Esmalt mängiti kolmes eelringi alagrupis; kaks paremat meeskonda pääsesid finaalringi, ülejäänud meeskonnad mängisid kohtadele 7.–9. Esimest korda võtsid jäähoki olümpiaturniirist osa Austraalia ja Jaapan. See oli esimene ja viimane kord, kui Austraalia osales olümpiamängudel meeste jäähokiturniiril. Nii nagu neli aastat tagasi, tuli Saksamaa esindamiseks läbi mängida Saksamaa kvalifikatsioon. USA koondis – kahe viimase olümpiamängude hõbemedali omanik – suutis oma kodueelise ära kasutada ja tuli esimest korda olümpiavõitjaks ja teist korda pärast 1933. aastat maailmameistriks. Siin mängisid meeskonnad, kes finaalvooru ei kvalifitseerunud. Austraalia meeskond oli turniiri vanim meeskond, keskmiselt 28 aastat ja 5 kuud. Soome oli turniiri noorim meeskond, kes oli keskmiselt 23 aastat ja 11 kuud. Kuldmedalistide meeskond USA oli keskmise vanusega 24 aastat ja 6 kuud. Turniiri keskmine vanus oli 25 aastat ja 7 kuud. Squaw Valley olümpiamängud 1960
Tõnis Kase

Tõnis Kase on Eesti käsipallimängija. 2021/2022 hooajal mängib ta klubis Põlva Serviti. "Käsipalli meistriliiga kuu parima tiitli võitis teistkordselt Tõnis Kase". ERR.ee, 08.02.2019
Šampanjasotsialist

Šampanjasotsialist (inglise keeles champagne socialist) on Suurbritanniast pärit poliitiline termin. See epiteet on viide nn liberaalse eliidi silmakirjalikkusele. Šampanjasotsialistideks nimetatakse end sotsialistideks nimetavaid kõrgklassi inimesi, kelle elustiil (ja sellega piltlikult kaasaskäiv šampanja joomine) läheb oponentide arvates otseselt vastuollu nende poliitiliste vaadetega. Tugitoolirevolutsionäär Baizuo Blanquism Liberaalne eliit Härrassotsialist Moore, Matthew; Graham, Sarah (14. juuli 2010). "Champagne socialists 'not as left wing as they think they are'". The Telegraph. London, England: Telegraph Media Group. Vaadatud 5. mai 2013. Rooksby, Ed (16. aprill 2013). "So what's the problem with champagne socialism?". The Guardian. London, England. Vaadatud 5. mai 2013. "Ken Follett: Novel activist". BBC News. London, England: BBC. 3. juuli 2000. Vaadatud 25. november 2012. Taking "Champagne socialist" jibes on the chin - "I've always been enthusiastic about Champagne" - the Groucho club member is no fair-weather friend of the party. Khorsandi, Shappi (2. november 2018). "'As a proud champagne socialist, I know that having money doesn't have to stop you believing in equality'". The Independent (inglise). London, England: Independent Print Ltd. Vaadatud 8. juuli 2019.
Friedrich VI (Baden-Durlach)

Friedrich VI Baden-Durlachist (16. november 1617 – 10. või 31. jaanuar 1677) oli Baden-Durlachi markkrahv 1659. aastast kuni oma surmani. Ta sündis Karlsburgi lossis Durlachis (nüüd Karlsruhe osa) markkrahv Friedrich V ja Württembergi Barbara pojana. Ta õppis Strasbourgis ja Pariisis, kus talle meeldis eriti sõjateadus. Hiljem osales ta Saksa alade kaitsmisel Osmanite 1663. aasta sissetungi vastu. Friedrich osales hiljem ka Prantsusmaa-Hollandi sõjas. Pärast Kolmekümneaastase sõja lõppu 1648. aastal ei võtnud ta oma sõjatööst taastumiseks aega. Juba 1663. aastal tungisid türklased sügavale Ungarisse. Keiser Leopold I armee hakkas korraldama ühist kaitset türklaste vastu ja nõudis, et ka Baden-Durlach annaks vägesid. Friedrich VI osales selles sõjas kindralmajorina. Keiser andis juba enne sõja algust Friedrichile ja tema nõole Baden-Badeni markkrahv Wilhelmile õiguse kasutada tiitlit kõrgeausus. See tiitel oli pärilik 1803. aastani, kui 1771. aastal taasühendatud Badeni markkrahvkonna markkrahv Karl Friedrich ülendati kuurvürstiks pärast seda, kui ta oli Saksamaa mediatisatsiooniga oma territooriumi oluliselt laiendanud. Võitluses türklaste vastu paistis silma Friedrichi nõbu Ludwig Wilhelm ja pälvis endale hüüdnime Türkenlouis ("Türklane Ludwig"). Pärast türklaste lüüasaamist osales Friedrich Hollandi poolel Prantsusmaa-Hollandi sõjas. 1676. aastal alustas ta Philippsburgi kindluse piiramist; pärast linna vallutamist sama aasta 17. septembril liideti see Baden-Durlachi territooriumiga. Friedrich VI abiellus 30. novembril 1642 Kleeburgi pfaltskrahvi Johann Kasimiri tütre Christine Magdalenaga (15. mai 1616 - 4. august 1662). Nad said järgmised lapsed: Friedrich Kasimir (27. november 1643 - märts 1644) Christine (22. aprill 1645 - 21. detsember 1705) Eleonore Katharine (4. mai 1646 - 9. juuli 1646) Friedrich VII Magnus (23. september 1647 - 25. juuni 1709) Karl Gustav (27. september 1648 - 24. oktoober 1703) Katharine Barbara (4. juuli 1650 - 14. jaanuar 1733) Johanna Elisabeth (6. november 1651 - 28. september 1680) Friederike Eleonore (6. märts 1658 - 13. aprill 1658) Friedrich VI teine abielu oli morganaatiline. Tema teine naine oli Johanna Bayer von Sendau (1636–1699); nende järglased olid Münzesheimi parunid: Friedrich, (suri 1678) Johann Bernhard (17. mai 1669 - 1734)
Ārciema stacija

Ārciema stacija ('Ārciemsi jaam'; ka Stacijas gals) on küla (mazciems) Lätis Limbaži piirkonnas Pāle vallas. Küla asub valla kirdeosas Pērļupe jõe ääres. Aastal 1911 avati Ārciemsi mõisa lähistel kitsarööpmelise Ainaži–Valmiera–Smiltene raudtee peatus. Aastal 1919 sai sellest Ārciemsi raudteejaam, mis aastal 1979 suleti. Asula on selle raudteejaama juurde kujunenud. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 117. lk
Būdele

Būdele on küla (skrajciems ehk hajaküla) Lätis Limbaži piirkonnas Pāle vallas. Küla asub valla põhjaosas Sausupe jõe ääres. Selle aladele jääb ka endise Suceni mõisa hoonetekompleks. Külas asub Būdele bussipeatus. Aastal 2006 oli külas 48 elanikku. Vietvārdu datubāze Autotransporta direcija
Tenīši

Tenīši (ka Kānadžu kakts) on küla (mazciems) Lätis Limbaži piirkonnas Pāle vallas. Küla asub valla kaguosas Ārciemsi veskijärve lõunakaldal.
Drieliņi

Drieliņi on küla (mazciems) Lätis Limbaži piirkonnas Pāle vallas. Küla asub valla lõunaosas Svētupe jõe ääres. Külas asub Drieliņi bussipeatus. Asula on tekkinud endise Dreiliņi mõisa (Badenhof) keskuse juurde. Mõisa uksed on muinsusmälestisena riikliku kaitse all. Looduskaitse all on Drieliņi lehis, Drieliņi saar, Lanči tamm ja nimetu tamm Svētupe luhal. Aastal 2006 oli külas 18 elanikku. Vietvārdu datubāze Autotransporta direcija Durvju komplekts Latvijas īpaši aizsargājamām dabas teritorijām dabas datu pārvaldības sistēmā OZOLS
Marko Daňo

Marko Daňo (sündinud 30. novembril 1994 Eisenstadtis) on Austrias sündinud Slovakkia jäähokimängija, kes mängib ääreründajana Tšehhi kõrgliiga klubis Třineci Oceláři. Ta alustas klubikarjääri Slovakkia klubis Trenčíni Dukla, debüteerides Slovakkia kõrgliigas hooajal 2010–11. Aastatel 2012–2014 mängis ta KHL-i klubis Bratislava Slovan. 2013. aastal valis Columbus Blue Jackets ta NHL-i draft '​is 27. valikuna. 2014. aasta märtsis sõlmis ta Blue Jacketsiga kolmeaastase lepingu. Hooaja 2013–14 lõpus debüteeris ta American Hockey League'is Blue Jacketsi noorteklubis Springfield Falcons. NHL-is tegi Daňo debüüdi 9. oktoobril 2014 mängus Buffalo Sabresi vastu ning lõi esimese värava kaks päeva hiljem oma teises mängus New York Rangersi vastu. Hooajal 2014–15 sai ta põhiturniiri 35 mänguga kirja kaheksa väravat ja 13 väravasöötu – see on jäänud ka tema NHL-i karjääri kõige resultatiivsemaks hooajaks. 2015. aasta juunis siirdus Daňo Chicago Blackhawksi. 2016. aasta veebruaris kaubeldi ta Winnipeg Jetsi, kus ta mängis kuni hooaja 2017–18 lõpuni. Hooajal 2018–19 mängis ta lühikest aega Colorado Avalanche'is. Suurem osa hooajast mängis ta AHL-is Jetsi noorteklubis Manitoba Moose. 2019. aasta augustis sõlmis Daňo taas lepingu Blue Jacketsiga. Blue Jacketsi meeskonnas pääses ta hooajal 2019–20 väljakule vaid kolmes mängus, mängides suurem osa hooajast AHL-i klubis Cleveland Monsters. Hooaja 2020–21 alguses mängis ta lühikest aega Slovakkias oma esimeses koduklubis Trenčíni Duklas. 2020. aasta novembris sõlmis üheaastase lepingu taas Jetsiga, kuid mängis hooajal 2020–21 vaid AHL-is Manitoba Mooses'is. 2021. aasta septembris sõlmis ta lepingu Třineci Ocelářiga, algselt kahe kuu pikkuse lepingu, kuid sama aasta oktoobris pikendas ta klubiga lepingut kuni hooaja lõpuni. Slovakkia jäähokikoondise koosseisus on Daňo osalenud neljadel maailmameistrivõistlustel (2013, 2015, 2016 ja 2019) ning 2022. aasta taliolümpiamängudel. "Jets sign Marko Dano to a one-year, two-way contract". nhl.com. 5.11.2020. Vaadatud 11.2.2022 "Marko Daňo zůstává Ocelářem!". hcocelari.cz. 7.10.2021. Vaadatud 11.2.2022 Marko Daňo NHL.com lehel Marko Daňo hockeydb.com lehel
Digitaalehituse klaster

Digitaalehituse klaster on 2015. aastal ehitussektori kaasaegsete tehnoloogiliste vahendite abil arendamiseks loodud klaster. Digitaalehituse klaster arendab ning populariseerib ausate äritavade ja -mudelite kasutamist, eesmärgiga toetada klastri liikmete ärisid nii kodu- kui välismaal. Klaster keskendub teadmistepõhise ehituse arendamisele, kaasates selleks valdkonna parimaid juhte ja spetsialiste ning tehes koostööd riigi ja kohalike omavalitsustega. Klaster korraldab rahvusvahelise kogemuse omandamiseks õppereise, koolitusi ning edendab koostööd tehnoloogiliste arenduste ja toetava regulatiivse raamistiku loomiseks. Klaster loob ehitusega seotud ettevõtetele toetava ärikeskkonna, kus tuginedes kaasaegsetele äritavadele saab teha usalduslikku koostööd ning luua tootlikkust tõstvaid digiehituslahendusi. Integreeritud projektiteostuse töögrupp (IPT) Parameetrilise disaini töögrupp BIM töögrupp InfraBIM töögrupp Ekspordi töögrupp Kultuuri ja kommunikatsiooni töögrupp Koostöö riigi ja kohalike omavalitsustega Materjalitootjate töögrupp Andmete töögrupp Digitaalehituse klastri koduleht
Oskars Batņa

Oskars Batņa (sündinud 7. mail 1995 Riias) on Läti jäähokimängija, kes mängib keskründajana Soome kõrgliiga klubis Mikkelin Jukurit. Ta alustas klubikarjääri Lätis, debüteerides Läti kõrgliigas hooajal 2011–12. Aastatel 2014–2016 mängis ta North American Hockey League'i klubis Bismarck Bobcats. Hooajal 2016–17 mängis ta Alps Hockey League'i klubis EC Kitzbühel. Aastatel 2017–2020 mängis ta KHL-is Riia Dinamo ridades. 2020. aasta augustis liitus ta Prantsusmaa kõrgliiga klubiga Anglet Hormadi. 2021. aasta augustis siirdus ta Soome kõrgliiga klubisse Jukurit. Läti jäähokikoondise koosseisus on Batņa osalenud 2019. ja 2021. aasta maailmameistrivõistlustel ning 2022. aasta taliolümpiamängudel. https://www.eliteprospects.com/player/52426/oskars-batna (vaadatud 11.2.2022) Oskars Batņa hockeydb.com lehel
Milan Kňažko

Milan Kňažko [m'ilan knj'aško] (sündinud 28. augustil 1945 Horné Plachtinces) on slovaki näitleja, Slovakkia poliitik ja meediajuht. Ta lõpetas ehitusalase ametikooli ja Muusikakunstide Kõrgkooli (VŠMU) Bratislavas. Aastatel 1968–1970 õppis stipendiaadina Prantsusmaal Nancys Rahvusvahelises Teatriakadeemias. Aastatel 1970–1971 töötas ta näitlejana teatris Divadlo na Korze, 1971–1985 teatris Nová scéna ja 1985–1989 Slovaki Rahvusteatris. Jaanuarist juunini 1990 oli ta Muusikakunstide Kõrgkooli Teatriteaduskonna dekaan. Novembris 2002 sai ta Bratislava rahvusvahelise filmifestivali presidendiks. Jaanuarist 2003 on ta telejaama TV JOJ peadirektor. Oktoobris 1989 loobus ta ainsana Tšehhoslovakkia Sotsialistlikus Vabariigis teenelise kunstniku aunimetusest, väljendades mittenõustumist tollase režiimiga. Novembris 1989 alustas ta poliitilist tegevust. Ta oli Tšehhi ja Slovaki Föderatiivne Vabariigi presidendi nõunik Prahas ja ühtlasi Tšehhi ja Slovaki Föderatiivne Vabariigi Föderaalkogu Rahvakoja liige. Juunist 1990 28. augustini 1990 oli ta Slovaki Vabariigi rahvusvaheliste suhete minister ning aastatel 1992–1993 Slovaki Vabariigi valitsuse esimehe asetäitja ning välisminister. Ta oli sametrevolutsiooniaegsete tribüünimiitingute kaaskorraldaja ja moderaator. Ta osales parteide Avalikkus Vägivalla Vastu (1989), Liikumine Demokraatliku Slovakkia Eest (1991), Demokraatlik Liit ja Slovaki Demokraatlik ja Kristlik Liit (2000) asutamises. 1965 "Šerif za mrežami" (Ivan) 1968 "Niet inej cesty" (Jurát I) 1971 "Nevesta hôľ" (metsnik) 1972 "Zajtra bude neskoro" (Ján) 1974 "Deň, ktorý neumrie" (Podhorec) 1975 "Nevěsta s nejkrásnějšíma očima" (Pišta) 1975 "Život na úteku" (Kukorelli) 1977 "Rusalka" (prints) 1979 "Choď a nelúč sa" (Kukorelli) 1980 "Hodiny" (Hever) 1980 "Nevěsta k zulíbání" (Karol Molnár) 1983 "Zánik samoty Berhof" (leitnant) 1984 "Návrat Jána Petru" (Ján Petro) 1984 "O sláve a tráve" (Richter) 1985 "…nebo být zabit" (Ernest) 1986 "Kohút nezaspieva" (õpetaja Tomko) 1986 "Papilio" (Hrabě) 1987 "Devět kruhů pekla" (Tomáš) 1987 "Svět nic neví" (Křemen) 1988 "Dobři holubi se vracejí" (Miloš Lexa) 1990 "Jen o rodinných záležitostech" (major) 1990 "Poslední motýl" (Gruber) 1990 "Svědek umírajícího času" (timukas Mydlář) teeneline kunstnik Ta on kolmandat korda abielus ja tal on kolm last.
Gints Meija

Gints Meija (sündinud 4. septembril 1987 Riias) on Läti jäähokimängija, kes mängib KHL-i klubis Riia Dinamo ründajana paremäärel. Läti kõrgliigas debüteeris ta hooajal 2004–05. Riia Dinamos on ta mänginud kõikidel hooaegadel alates hooajast 2008–09. Tema kõige resultatiivseim hooaeg on KHL-is olnud 2015–16, mil ta lõi viis väravat ja andis 11 väravasöötu. Hooajal 2014–15 lõi ta KHL-is üheksa väravat. Hooaja 2013–14 väljalangemismängudes lõi Meija kuue mänguga viis väravat, kuid Riia Dinamo kaotas Läänekonverentsi veerandfinaalis HK Donbassile mängudega 3:4. Hooaja 2020–21 teises pooles mängija Meija Kesk-Euroopa jäähokiliiga klubis Linzi Black Wings. Jäähoki maailmameistrivõistlustel osales Meija Läti jäähokikoondise koosseisus esmakordselt 2010. aastal. Maailmameistrivõistlustel on tal Läti koondisega parimaks tulemuseks veerandfinaali jõudmine 2018. aastal. Lisaks on ta kuulunud Läti koondisse 2010. ja 2022. aasta taliolümpiamängudel. Gints Meija hockeydb.com lehel